ДО
СОБРАНИЕ НА АКЦИОНЕРИ НА
ЖИТО ПОЛОГ АД – ТЕТОВО

И З В Е С Т У В А Њ Е
Од Одборот на директори на Жито Полог АД – Тетово
Во врска со предложената точка на дневен ред за седница на Собранието на акционери на Жито Полог АД – Тетово  закажана за ден 16.11.2026 година со предлог одлука за одобрување на голема зделка, а согласно член 456 став 5 од Законот за трговски друштва , го доставуваме следното известување:
[bookmark: _GoBack]Одборот на директори на Жито Полог Ад – Тетово на својата седница одржана на ден 14.10.2026 година подготви предлог одлука за одобрување  на голема зделка за наменско финансирање на друштвото „Полог ФФР “ДОО Тетово со ЕДБ 4028026560744 и ЕМБС 7920423, во кое друштво Жито Полог“АД Тетово е  мнозински сопственик со доминантен сопственички удел од 99,98%. Зделката се состои во одобрување на финасиски средства во вкупен износ од 436.650,000,00 денари кои се наменети за финансирање на инвестициските и оперативните активности на Полог ФФР ДОО Тетово поврзани со реализацијата на проектот за добивање на светски позната франшиза за угостителски услуги. Финансирањето може да се реализира преку еден или повеќе соодветни правни и финансиски инструменти, вклучително и преку дополнителни уплати или други форми на вложување од страна на содружникот Жито Полог АД Тетово, заем или друг облик на финансирање од страна на Жито Полог АД кон Полог ФФР Тетово и/или друг правно дозволен начин на финансирање, согласно потребите на проектот и применливата законска регулатива.Одобрувањето на финансирањето  е со одложен услов и истото ќе се реализира исклучиво под услов друштво „Полог ФФР “ДОО Тетово успешно да стекне светски позната франшиза за угостителски услуги и уредно да склучи валиден договор за франшиза со давателот на франшизата .Доколку постапката за стекнување на предметната франшиза не заврши успешно или постапката биде прекината, правното дејство на оваа одлука за пренос на финансиските средства не настапува и „Жито Полог“АД Тетово нема обврска да изврши трансфер на одобрените средства. 
Со оглед на тоа да оваа зделка е голема зделка чијашто вредност  надминува 50% од вкупната книговодствена вредност на „Жито Полог“ АД Тетово, односно претставува 78,16% од книговодствена вредност на „Жито Полог“ АД Тетово утврдена врз основа на последниот ревидиран финансиски извештај за 2025 година., според  одредбите од Законот за трговски друштва, за  одобрување на оваа голема зделка  не е надлежен Одборот на директори на друштвото туку Собранието на акционери. Членовите на Одборот на директори утврдија предлог на одлука и истата ја доставуваат на потврдување и одлучување на Собранието на акционери на Друштвото.На Собранието на акционери на Друштвото одлуката се донесува со мнозинство гласови коешто не може да изнесува под две третини од акциите со право на глас претставени на Собранието. 
На основа лична проценка и сопствено убедување акционерите имаат право да не се согласат со предложената одлука.

